ไฟแนนซ์ทูเดย์
โดย...ใจฮิน
29 ก.ย. 2559

โดย...ใจฮิน
การหาคนชดใช้ความเสียหายจากโครงการรับจำนำข้าว เป็นประเด็นทางการเมืองและเศรษฐกิจของประเทศ ความเสียหายที่เกิดขึ้นจำนวนมากไม่ได้เป็นเรื่องแปลกใจสำหรับ ธีระชัย ภูวนาถนรานุบาล อดีต รมว.คลัง ยุครัฐบาลยิ่งลักษณ์ 1 ที่ไม่เห็นด้วยกับการกู้เงินหลายแสนล้านบาทไปใช้ในโครงการนี้จนถูกปรับออกจากรัฐบาลในที่สุดllสุวิชญ โรจนวานิช ผู้อำนวยการสำนักงานบริหารหนี้สาธารณะ (สบน.) ที่ตอนนั้นไม่ได้ทำเรื่องกู้เงินจำนำข้าว แต่เชื่อมั่นว่าข้าราชการที่ทำเรื่องนี้ไม่น่ามีความผิดจนต้องไปชดใช้ความเสียหาย เพราะการกู้เงินทุกครั้งต้องได้รับความเห็นชอบจาก รมว.คลัง และคณะรัฐมนตรี (ครม.) ในช่วงสมัยนั้นทุกครั้ง
อภิศักดิ์ ตันติวรวงศ์ รมว.คลัง ออกมาแจงชัดเจนว่า นักการเมืองไม่ควรมาตีเหมาเข่งว่าต่อไปการทำนโยบายรัฐหากเกิดความเสียหายต้องมีคนมาชดใช้ เพราะการคิดความเสียหายจากโครงการรับจำนำข้าวในส่วนที่เป็นการดำเนินตามนโยบาย ค่าดำเนินการต่างๆ และประโยชน์ที่เกษตรได้รับ ไม่ได้มีการนำมาคิดเป็นความเสียหาย โดยความเสียหายโครงการรับจำนำข้าวคิดในส่วนที่เกิดการทุจริตเท่านั้น ซึ่งมีจำนวนมากอย่างที่เห็น